CELEX: 32014R0101
Language: lv
Date: 2014-02-04 00:00:00
Title: Komisijas Īstenošanas regula (ES) Nr. 101/2014 ( 2014. gada 4. februāris ) par atļauju izmantot L-tirozīnu kā barības piedevu visām dzīvnieku sugām  Dokuments attiecas uz EEZ

5.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 34/1
            
         
      KOMISIJAS ĪSTENOŠANAS REGULA (ES) Nr. 101/2014
   (2014. gada 4. februāris)
   par atļauju izmantot L-tirozīnu kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju izmantot L-tirozīnu kā barības piedevu funkcionālajā grupā “aminoskābes, to sāļi un analogi”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļaujas saņemšanu par L-tirozīnu kā barības piedevu visām dzīvnieku sugām, un to paredzēts klasificēt piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2013. gada 20. jūnija atzinumā (2) secināja, ka ierosinātajos lietošanas apstākļos L-tirozīnam nav nelabvēlīgas ietekmes uz dzīvnieku veselību, cilvēku veselību vai vidi un ka tā izmantošanu var uzskatīt par vērtīgu sēru saturošu aminoskābju avotu visām dzīvnieku sugām. Iestāde uzskata, ka nav vajadzības noteikt īpašas prasības uzraudzībai pēc piedevu laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās barības piedevas analīzes metodi.
            
         
               (5)
            
            
               Minētās vielas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot atbilstīgi šīs regulas pielikumam.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto vielu, kas iekļauta barības piedevu kategorijā “uzturfizioloģiskās piedevas” un funkcionālajā grupā “aminoskābes, to sāļi un analogi”, ir atļauts lietot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. februārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 268, 18.10.2003., 29. lpp.
   
      (2)  EFSA Journal 2013; 11(7):3310.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas beigu termiņš
               
            
                  mg uz kg kompleksās barības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: aminoskābes, to sāļi un analogi
                  
               
            
                  3c401
               
               
                  —
               
               
                  L-tirozīns
               
               
                  
                               
                           
                           
                              
                                 Piedevas sastāvs
                              
                              Pulveris, ko iegūst, hidrolizējot dabīgo keratīnu no mājputnu spalvām, ar minimālo L-tirozīna saturu 95 %
                           
                        
                               
                           
                           
                              
                                 Aktīvās vielas raksturojums
                              
                              
                                 IUPAC nosaukums: (2S)-2-amino-3-(4-hidroksifenil)propānskābe
                              
                                 CAS numurs: 60-18-4
                              Ķīmiskā formula: C9H11NO3
                              
                           
                        
                               
                           
                           
                              
                                 Analīzes metodes
                                  (1)
                              
                              L-tirozīna satura noteikšanai barības piedevā:
                              titrimetrija, Eiropas farmakopeja (Ph. Eur. 6.0, metode 01/2008-1161).
                              L-tirozīna daudzuma noteikšanai premiksos, kombinētajā lopbarībā un barības sastāvdaļās:
                              jonu apmaiņas hromatogrāfijas metode ar pēckolonnas derivatizāciju un fotometrisko detektēšanu. Komisijas Regula (EK) Nr. 152/2009 (2) (III pielikums, F daļa).
                           
                        
               
                  Visas sugas
               
               
                  —
               
               
                  —
               
               
                  —
               
               
                  
                              1.
                           
                           
                              Lietotāju drošībai apstrādes laikā jālieto elpceļu aizsarglīdzekļi, aizsargbrilles un cimdi.
                           
                        
                              2.
                           
                           
                              Lietošanas instrukcijās ietver ieteikumu, ka L-tirozīna daudzums nepārsniedz 5 g uz kg kompleksās barības ar mitruma saturu 12 % produktīvajiem dzīvniekiem un 15 g uz kg kompleksās barības ar mitruma saturu 12 % dzīvniekiem, kas nav produktīvie dzīvnieki.
                           
                        
               
                  2024. gada 25. februāris
               
            
         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx
      
         (2)  OV L 54, 26.2.2009., 1. lpp.